BECK WITH] HAWAIIAN ROMANCE OF LAIEIKAWAI 537 
A makaukau lakou e hoi, haalele lakou ia Keaau, hiki mua lakou i 
Oahu nei, ma Honouliuli, a lawe ae la ia Kapukaihaoa me lakou i 
Kauai, a hiki lakou i Kauai, ma Pihanakalani, a ili ae la ka hoopono- 
pono o na aina, a me ke aupuni ia Kapukaihaoa, a hooliloia iho la o 
Waka oia ke kolu o ka hooilina o ka noho alii. 
(Ma keia wahi, e kamailio kakou no Laieikawai, a me kona loaa 
ana i ka Makaula ia Hulumaniani.) 
Ta Laieikawai ma ma Olaa, e noho ana no oia me kona nani, aka, 
o ka mana noho iluna o ka eheu o na manu, oia ka mea i kaawale mai 
o Laieikawai aku, koe no nae kekahi mau kahiko e ae, a me kekahi 
mau hoailona alii ia ia, mamuli o ka mana i loaa i na kaikuahine o 
Aiwohikupua, mai a Kihanuilulumoku ae. 
